CELEX: 32014D0298
Language: da
Date: 2014-05-22 00:00:00
Title: 2014/298/EU: Kommissionens afgørelse af 22. maj 2014 om bekræftelse af anvendelsen på Irland af de respektive aftaler om tilbagetagelse mellem Unionen og Folkerepublikken Kinas særlige administrative region Macao, Republikken Albanien, Den Demokratiske Socialistiske Republik Sri Lanka, Den Russiske Føderation, Republikken Montenegro, Republikken Serbien, Bosnien-Hercegovina, Den Tidligere Jugoslaviske Republik Makedonien, Republikken Moldova, Den Islamiske Republik Pakistan og Georgien

23.5.2014   
            
            
               DA
            
            
               Den Europæiske Unions Tidende
            
            
               L 155/22
            
         KOMMISSIONENS AFGØRELSE
   af 22. maj 2014
   om bekræftelse af anvendelsen på Irland af de respektive aftaler om tilbagetagelse mellem Unionen og Folkerepublikken Kinas særlige administrative region Macao, Republikken Albanien, Den Demokratiske Socialistiske Republik Sri Lanka, Den Russiske Føderation, Republikken Montenegro, Republikken Serbien, Bosnien-Hercegovina, Den Tidligere Jugoslaviske Republik Makedonien, Republikken Moldova, Den Islamiske Republik Pakistan og Georgien
   
      (2014/298/EU)
   
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde, særlig artikel 331, stk. 1, og
   ud fra følgende betragtninger:
   
               (1)
            
            
               Unionen har indgået aftaler om tilbagetagelse med Folkerepublikken Kinas særlige administrative region Macao ved Rådets afgørelse 2004/424/EF (1), Republikken Albanien ved Rådets afgørelse 2005/809/EF (2), Den Demokratiske Socialistiske Republik Sri Lanka ved Rådets afgørelse 2005/372/EF (3), Den Russiske Føderation ved Rådets afgørelse 2007/341/EF (4), Republikken Montenegro ved Rådets afgørelse 2007/818/EF (5), Republikken Serbien ved Rådets afgørelse 2007/819/EF (6), Bosnien-Hercegovina ved Rådets afgørelse 2007/820/EF (7), Den Tidligere Jugoslaviske Republik Makedonien ved Rådets afgørelse 2007/817/EF (8), Republikken Moldova ved Rådets afgørelse 2007/826/EF (9), Den Islamiske Republik Pakistan ved Rådets afgørelse 2010/649/EU (10) og Georgien ved Rådets afgørelse 2011/118/EU (11).
            
         
               (2)
            
            
               I medfør af artikel 1 og 2 i protokollen om Det Forenede Kongeriges og Irlands stilling for så vidt angår området med frihed, sikkerhed og retfærdighed, der er knyttet som bilag til traktaten om Den Europæiske Union og traktaten om Den Europæiske Unions funktionsmåde, deltog Irland ikke i vedtagelsen af afgørelserne om indgåelse af de respektive aftaler om tilbagetagelse, som ikke er bindende for og ikke finder anvendelse i Irland.
            
         
               (3)
            
            
               I medfør af artikel 4 i nævnte protokol meddelte Irland Kommissionen ved brev af 11. december 2013, at landet ønskede at acceptere og være bundet af disse aftaler.
            
         
               (4)
            
            
               Kommissionen bør skriftligt meddele de berørte lande, at Irland har valgt at være bundet af de respektive aftaler —
            
         VEDTAGET DENNE AFGØRELSE:
   Artikel 1
   Følgende aftaler om tilbagetagelse, som Unionen har indgået, finder anvendelse på Irland i medfør af denne afgørelse:
   
               a)
            
            
               aftalen med Folkerepublikken Kinas særlige administrative region Macao indgået ved afgørelse 2004/424/EF
            
         
               b)
            
            
               aftalen med Republikken Albanien indgået ved afgørelse 2005/809/EF
            
         
               c)
            
            
               aftalen med Den Demokratiske Socialistiske Republik Sri Lanka indgået ved afgørelse 2005/372/EF
            
         
               d)
            
            
               aftalen med Den Russiske Føderation indgået ved afgørelse 2007/341/EF
            
         
               e)
            
            
               aftalen med Republikken Montenegro indgået ved afgørelse 2007/818/EF
            
         
               f)
            
            
               aftalen med Republikken Serbien indgået ved afgørelse 2007/819/EF
            
         
               g)
            
            
               aftalen med Bosnien-Hercegovina indgået ved afgørelse 2007/820/EF
            
         
               h)
            
            
               aftalen med Den Tidligere Jugoslaviske Republik Makedonien indgået ved afgørelse 2007/817/EF
            
         
               i)
            
            
               aftalen med Republikken Moldova indgået ved afgørelse 2007/826/EF
            
         
               j)
            
            
               aftalen med Den Islamiske Republik Pakistan indgået ved afgørelse 2010/649/EU
            
         
               k)
            
            
               aftalen med Georgien indgået ved afgørelse 2011/118/EU.
            
         Artikel 2
   Kommissionen meddeler hvert af de tredjelande, der er part i de i artikel 1 omhandlede aftaler, at den respektive aftale, der er indgået med det pågældende tredjeland, finder anvendelse på Irland.
   De respektive aftaler finder anvendelse på Irland fra den første dag i den anden måned, efter at det pågældende tredjeland har modtaget meddelelsen.
   Artikel 3
   Denne afgørelse træder i kraft dagen efter offentliggørelsen i Den Europæiske Unions Tidende.
   
      Udfærdiget i Bruxelles, den 22. maj 2014.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  Rådets afgørelse 2004/424/EF af 21. april 2004 om indgåelse af aftalen mellem Det Europæiske Fællesskab og Folkerepublikken Kinas særlige administrative region Macao om tilbagetagelse af personer, der er bosiddende uden tilladelse (EUT L 143 af 30.4.2004, s. 97).
   
      (2)  Rådets afgørelse 2005/809/EF af 7. november 2005 om indgåelse af aftalen mellem Det Europæiske Fællesskab og Republikken Albanien om tilbagetagelse af personer, der er bosiddende uden tilladelse (EUT L 304 af 23.11.2005, s. 14).
   
      (3)  Rådets afgørelse 2005/372/EF af 3. marts 2005 om indgåelse af aftalen mellem Det Europæiske Fællesskab og Den Demokratiske Socialistiske Republik Sri Lanka om tilbagetagelse af personer, der er bosiddende uden tilladelse (EUT L 124 af 17.5.2005, s. 41).
   
      (4)  Rådets afgørelse 2007/341/EF af 19. april 2007 om indgåelse af tilbagetagelsesaftalen mellem Det Europæiske Fællesskab og Den Russiske Føderation (EUT L 129 af 17.5.2007, s. 38).
   
      (5)  Rådets afgørelse 2007/818/EF af 8. november 2007 om indgåelse af aftalen mellem Det Europæiske Fællesskab og Republikken Montenegro om tilbagetagelse af personer, der er bosiddende uden tilladelse (EUT L 334 af 19.12.2007, s. 25).
   
      (6)  Rådets afgørelse 2007/819/EF af 8. november 2007 om indgåelse af aftalen mellem Det Europæiske Fællesskab og Republikken Serbien om tilbagetagelse af personer, der er bosiddende uden tilladelse (EUT L 334 af 19.12.2007, s. 45).
   
      (7)  Rådets afgørelse 2007/820/EF af 8. november 2007 om indgåelse af aftalen mellem Det Europæiske Fællesskab og Bosnien-Hercegovina om tilbagetagelse af personer, der er bosiddende uden tilladelse (EUT L 334 af 19.12.2007, s. 65).
   
      (8)  Rådets afgørelse 2007/817/EF af 8. november 2007 om indgåelse af aftalen mellem Det Europæiske Fællesskab og Den Tidligere Jugoslaviske Republik Makedonien om tilbagetagelse af personer, der er bosiddende uden tilladelse (EUT L 334 af 19.12.2007, s. 1).
   
      (9)  Rådets afgørelse 2007/826/EF af 22. november 2007 om indgåelse af aftalen mellem Det Europæiske Fællesskab og Republikken Moldova om tilbagetagelse af personer, der er bosiddende uden tilladelse (EUT L 334 af 19.12.2007, s. 148).
   
      (10)  Rådets afgørelse 2010/649/EU af 7. oktober 2010 om indgåelse af aftalen mellem Det Europæiske Fællesskab og Den Islamiske Republik Pakistan om tilbagetagelse af personer, der er bosiddende uden tilladelse (EUT L 287 af 4.11.2010, s. 50).
   
      (11)  Rådets afgørelse 2011/118/EU af 18. januar 2011 om indgåelse af aftalen mellem Den Europæiske Union og Georgien om tilbagetagelse af personer, der er bosiddende uden tilladelse (EUT L 52 af 25.2.2011, s. 45).